SET วิ่งฉิว 13 จุด ยืนเหนือ 1,333 รับข่าวดียาต้าน “โควิด” – ลุ้นศบค.คลายล็อกฯเฟส 3
SET วิ่งฉิว 13 จุด ยืนเหนือ 1,333 รับข่าวดียาต้าน "โควิด" - ลุ้นศบค.คลายล็อกฯเฟส 3
26 พ.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,334.34 จุด บวก 13.36 จุด หรือ 1.01% สูงสุดที่ 1,336.92 จุด ต่ำสุดที่ 1,334.33 จุด มูลค่าการซื้อขาย 4.29 พันล้านบาท
โดย บล.ฟินันเซีย ไซรัส ประเมินแนวโน้มตลาดวันนี้ คาดว่า SET Index จะแกว่งตัว Sideways Up ในกรอบ 1,310-1,333 จุด โดยตลาดยังให้น้ำหนักกับประเด็นการ Reopen Economy จากการทยอยคลาย Lockdow อย่างต่อเนื่องของหลายๆ ประเทศหลักทั่วโลก นอกจากนี้ยังมีประเด็นหนุนจากข่าว Novavax ที่เริ่มทดลองวัคซีนในมนุษย์ครั้งแรก
อย่างไรก็ตามปัจจัยที่ต้องติดตามคือสถานการณ์ระหว่างสหรัฐฯ-จีนว่าจะตึงเครียดมากขึ้นหรือไม่ ซึ่งต้องดูท่าทีของจีนในการผลักดันกฎหมายความมั่นคงฮ่องกงในการประชุมสภาใหญ่ของจีน
ด้าน บล.กรุงศรี จำกัด (มหาชน) ประเมินแนวโน้มตลาดหุ้นวันนี้มีมุมมองเป็นบวก คาด SET ปรับตัวขึ้นทดสอบ 1,330 – 1,335 จุด ตาม sentiment เชิงบวกความคืบหน้าวัคซีนต้านไวรัส Covid-19 หลัง บ.โนวาแวกซ์ (Novavax) ได้เริ่มทำการทดลองทางคลินิกเฟสแรกในการใช้วัคซีน NVX-CoV2373 เพื่อต้านไวรัสโควิด-19  ซึ่งคาดว่าจะทราบผลเบื้องต้นในเดือนก.ค. ประกอบกับความคาดหวัง ศบค.จะผ่อนปรนมาตรการ Lockdown เฟส 3 ในช่วงสุดสัปดาห์นี้ซึ่งเป็นบวกต่อกิจกรรมทางเศรษฐกิจและทิศทางการลงทุน